  Майя Бывальцева 12-14-тӥ куартолэзе Ижкарын нырысьсэ ортчоз нылпиослэн но егитъёслэн йӧскалык театръёссылэн «Театр но нылпиос» Росси фестивальзы. Отчы Удмуртиысь куать коллектив пыриськоз. Со сярысь ивортэ Удмуртиысь «Калык творчествоя элькун юрт — Егитъёслэн юртсы» ужъюртлэн пресс-службаез. Фестивалез сӥё-дано усьтон ужрад 12-тӥ куартолэзе 17 часын Шор площадьын ортчоз. Солэсь азьвыл, 16 часын, пинал артистъёс, коллективъёслэн кивалтӥсьёссы, куноос но радъясьёс Ялан ӝуась тыл доры сяськаос понозы. «Театр но нылпиос» фестивале 13 коллективъёс пыриськозы — Удмуртиысь, Чувашиысь, Марий Элысь, Татарстанысь, Башкортостанысь, Ярославль, Архангельск но Ростов улосвылъёсысь 200 пала пинал артистъёс. Соос удмурт, бигер, башкир, украин но ӟуч кылын спектакльёсты возьматозы. Удмуртиез возьматозы Брангуртысь пиналъёслэн «Кузьыликар» театрзы, Ижкарысь «Птица» но «Дай пять!» коллективъёс, бигер крезьгуръя, кырӟанъя но эктонъя «Асылъяр» ансамбль, балетъя «Радуга» нылпи театр но удмурт егитъёслэн «Ватка» этностудизы. Соос фестивальлэн улосвыл люкетаз пыриськем 50 коллективъёс пӧлысь быръемын. Фестиваль улсын возьматонъёсты кутскоз «Ватка» этностудия. 14 часын Удмуртиысь Йӧскалык театрлэн сцена вылаз егитъёс Лариса Ореховалэн кылбуръёсызъя пуктэм «Ярдуртэм нюлэс» спектаклез шудозы. «Театр но нылпиос» фестиваль ас мылкыдзыя шудӥсь йӧскалык театръёсты ӝутон понна радъяське. Ужанрадлыказ конкурс улсын возьматонъёс, творческой пумиськонъёс, мастер-классъёс чакламын. Театр фестивалез Россиысь Калык творчествоя кун юрт» но Удмуртиысь Калык творчествоя юрт — Егитъёслэн юртсы ортчыто. Кылдытӥсьёсыз: Россиысь лулчеберетъя министерство но Удмуртиысь лулчеберетъя но туризмъя министерство. Фестивальлэн ужанрадлыкез: 12-тӥ куартолэзь 14.00 – Удмуртиысь кун йӧскалык театр: Л. Орехова «Ярдуртэм нюлэс», удмурт егитъёслэн «Ватка» этностудизы (ДНТ «Спартак», Ижкар) Ф. Васильев «Улон биньгозы», «Кузьыликар» нылпи театр (Брангурт) 16.00 — куноосты Вормон скверын пумитан. Фестивале пыриськисьёслэн шествизы 17.00 — фестивалез Шор площадьын сӥё-дано усьтон 19.00 - Удмуртиысь кун йӧскалык театр: Ю. Байгуза «Шнуй пызле», крезьгуръя но драмая «Воштончыш» театр (Йошкар-Ола, Марий Эл) украин калык творчество «Байки», «Надежда» дышетон театр (Ярославль). 13-тӥ куартолэзь 10.00 - Удмуртиысь кун йӧскалык театр: М. Юхма «Сказка», «Хунав» нылпи театр студия (Аликово, Чувашия) Н. Гаитбаев «Приехали девушки в село», «Корос» калык театр ансамбль (Башкириысь педагогикая университет, Уфа) 12.00 – Удмуртиысь кун мунё театр: М. Цветаева «Сон», «Влшебный фонарь» калык театр (Ростов улосвыл) «Рождество», «Дай пять!» театр коллектив (ДШИ №1, Ижкар) 14.00 – Удмуртиысь йӧскаылк кун театр: Г. Тукай «Шурале», «Экспромт» театр студия (Набережные Челны, Татарстан) «Сокровища нации», бигер крезьгуръя, кырӟанъя но эктонъя «Асылъяр» ансамбль (РЦДОД, Ижкар) 18.00 – Элькунысь калык творчествоя юрт — Егитъёслэн юртсы (Коммунаров, 363): К. Хачатурян «Чиполлино», балетъя «Рудуга» нылпи театр (Ижкар). 14-тӥ куартолэзь 10.00 – Удмуртиысь кун мунё театр: С. Писахов «Не любо, не слушай», «Поморская артель» нылпи театр коллектив (Архангельск) С. Шанская «Из далека долго», «Птица» театр (ЦК «Мегаполис», Ижкар) 14.00 — фестивале пыриськисьёсты пусъён Тегъёс: Лулчеберет Ижкар Театр егитъёс Удмуртия Россия нылпиос йӧслыкъёс  